A Törvényszék (harmadik tanács) 2012. június 13-i ítélete – Insula kontra Bizottság
(T-246/09. sz. ügy)
„Választottbírósági kikötés – Kutatási és fejlesztési projektek finanszírozására vonatkozó szerződések – A MEDIS és Dias.Net szerződések – Igazolás hiánya és a szerződés rendelkezéseinek való meg nem felelés a bejelentett kiadások egy része tekintetében – A másik szerződő félnek szánt összeg visszatartása – A kifizetett összegek visszatérítése – A kereset részleges elfogadhatatlansága – A Bizottság viszontkeresete – A viszontkeresetet érintő részleges okafogyottság”
1.                     Bírósági eljárás – A Törvényszék előtt választottbírósági kikötés alapján történő keresetindítás – Kutatási és fejlesztési
tevékenységhez közösségi pénzügyi támogatást nyújtó szerződés – Bizonyos költségek megtérítése iránti kérelem – Kártérítési
kérelem – Viszontkereset, amelyben késedelmi kamatok szerepelnek – A nemzeti jog alkalmazása – A szerződésből eredő kötelezettségek
teljesítése elmaradásának megállapítása – A Bizottságnak az Európai Központi Bank által alkalmazott késedelmi kamattal megnövelt
összegű előleg visszatérítéséhez való joga (EK 238. cikk) (vö. 87., 124., 213–216., 288. pont)
2.                     Bírósági eljárás – A Törvényszék előtt választottbírósági kikötés alapján történő keresetindítás – A nemzeti jog hatálya alá
tartozó szerződés – A nemzeti hatásköri szabályok alkalmazása – Kizártság (EK 238. cikk) (vö. 88. pont)
3.                     Bírósági eljárás – A Törvényszék előtt választottbírósági kikötés alapján történő keresetindítás – Az intézmény vele szerződő
felekkel szembeni követelésének alapját vitató kereset – Ezen intézménynek az említett követelés behajtása érdekében elfogadott
határozata – Végrehajtható okiratot képező határozat – Az ilyen, EK-Szerződésben meghatározott határozat jogi jellege – Az
EK 230. cikk alapján megtámadható aktus (EK 230., EK 238. és EK 256. cikk; 1605/2002 tanácsi rendelet, 72. cikk, (2) bekezdés)
(vö. 93–96. pont)
4.                     Bírósági eljárás – A jogvita tárgya – Az eljárás során történő módosítás – Az előterjesztett kereseti kérelmek azt követő
módosítása, hogy az alperes intézmény határozatot fogadott el – A kereset jellegére vonatkozó módosítás – Tilalom (A Törvényszék
eljárási szabályzata, 48. cikk, 2. §) (vö. 100–104. pont)
5.                     Bírósági eljárás – A Törvényszék előtt választottbírósági kikötés alapján történő keresetindítás – Az intézmény vele szerződő
felekkel szembeni követelésének alapját vitató kereset – E követelés behajtására irányuló viszontkereset – Ezen intézmény
ugyanezen követelés behajtásáról szóló határozatának az eljárás folyamán való elfogadása – A felperesnek és az alperesnek
a kérelmeik fenntartásához fűződő érdeke (EK 238. cikk) (vö. 113–116., 294–302. pont)
6.                     Bírósági eljárás – Bizonyítékok benyújtása – Határidő – A bizonyítékok késedelmes benyújtása – Feltételek (A Törvényszék eljárási
szabályzata, 48. cikk, 1. §) (vö. 143. pont)
7.                     Bírósági eljárás – Új jogalapoknak az eljárás folyamán történő előterjesztése – Feltételek – Előterjesztett jogalap kiterjesztése
és a jogalappal való szoros kapcsolat (A Törvényszék eljárási szabályzata, 44. cikk, 1. §, c) pont, és 48. pont, 2. §) (vö. 199. pont)
8.                     Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése
– Közösségi intézmény által okozott károk megtérítésére irányuló kereset – Valamilyen kártérítésre irányuló, arra vonatkozó
részleteket nem tartalmazó keresetlevél – Elfogadhatatlanság (A Törvényszék eljárási szabályzata, 44. cikk, 1. §, c) pont
)(vö. 221., 262., 270. pont)
Tárgy
Arra irányuló kérelem, hogy a Törvényszék egyrészt nyilvánítsa megalapozatlannak a Bizottság 189 241,64 euró összegű követelését,
másrészt kötelezze a Bizottságot az ezen összegnek megfelelő „jóváírási értesítés” kibocsátására, végül pedig kötelezze a
Bizottságot elsődlegesen 212 597 euró, másodlagosan pedig 230 025 euró kártérítés megfizetésére.
Rendelkező rész
1)
A Törvényszék a Conseil scientifique international pour le développement des îles (Insula) által benyújtott keresetet elutasítja.
2)
Már nem szükséges határozni a Bizottság által előterjesztett arra irányuló viszontkereseti kérelmekről, hogy az Insulát kötelezzék
a Dias.Net szerződés alapján járó összeg – az alapösszeg és kamatai – megfizetésére.
3)
A Törvényszék arra kötelezi az Insulát, hogy fizessen meg a Bizottságnak 157 983,11 euró alapösszeget, amelyet 2009. május
16-tól az említett alapösszeg teljes megfizetéséig évi 2,75% késedelmi kamat terhel.
4)
Az Insula maga viseli saját költségeit, valamint a Bizottság részéről felmerült költségeket, ideértve az ideiglenes intézkedés
iránti eljárásban felmerült költségeket is.